Kamu bisa jelasin ke aku soal Iskandarwassid dalam bahasa sunda?

Prof. Dr. Iskandarwassid, MPd, Iswas, kitu nénéhna sapopoé lahir di Cimahi, Bandung 10 Mei 1939, agamana Islam Ngaran istrina Siti Jenab.  Anak-anakna nyaéta Sonny Wijaksana, Rinni Hanaria, Fitri Ganjari, Riana Surtikanti, jeung Arismaya.

Pikeun Iswas ngarang téh sarua jeung ngawujudkeun hasil observasi pasif sanggeus diadumaniskeun jeung imajinasi. Kungsi dicoba, anjeunna nulis karya ukur ngandelkeun hasil imajinasi, tétéla hasilna teu nyugemakeun.

Minatna kana sastra mimiti timbul nalika anjeunna sakola di kelas lima SD. Jaman harita, guruna, Ardiwinata sering ngadongéng di hareupeun kelas. Ari anu didongéngkeunana  biasana meunang nyutat tina buku-buku basa Sunda terbitan Balai Pustaka  saperti Nunggul Pinang jeung Trésna Séna jeung Nyi Putri Sedihasih.